Prisen afhænger selvfølgelig af omfanget og det konkrete indhold. Det er hurtigere at lave telefon-interviews end at tage ud på skolen for at lave en reportage. Processen er også lettere for mig, hvis skolens egne materialer er nogenlunde velordnede. Jeg dykker meget gerne ned i papkasser med gamle billeder uden årstal på, men det tager typisk lidt længere tid. Jeg har stor erfaring med at lave jubilæumsskrifter, årsskrifter og andre trykte materialer. Jeg har et fast samarbejde med en dygtig grafiker, som sørger for opsætning og tryk i høj kvalitet til lave priser. Vi laver også gerne et godt tilbud på jeres jubilæumsskrift.